„ Það er löngu tímabært að ráðast í breytingar til að bæta aðbúnað fanga og að raunveruleg betrun eigi sér stað í fangelsum landsins . Stór hluti fanga hefur lent í áföllum , meirihluti glímir við vímuefnavanda og endurkomutíðni í fangelsi er allt of há , “ segir Áslaug Arna Sigurbjörnsdóttir dómsmálaráðherra en hún hefur samþykkt aðgerðaráætlun um aðgerðir í heilbrigðismálum í fangelsum og úrræði vegna vímuefnavanda fanga . Aðgerðaráætlunin var einnig samþykkt af heilbrigðisráðherra . Aðgerðaráætlunin felur í sér þrjár meginaðgerðir , þ.e. eflingu heilbrigðisþjónustu , skilgreiningu verklags og ábyrgðar í innri starfsemi fangelsanna vegna breytinga á heilbrigðisþjónustu og þarfagreiningu og aðgerðaráætlun til að sporna við dreifingu og neyslu vímugjafa á Litla Hrauni . Vinna við gerð aðgerðaráætlunarinnar hefur staðið frá 5. júlí sl. , þegar þáverandi dómsmálaráðherra , Þórdís Kolbrún Reykfjörð Gylfadóttir , skipaði starfshóp til að taka til skoðunar heilbrigðisþjónustu í fangelsum , einkum geðheilbrigðisþjónustu og úrræði vegna vímuefnavanda og vinna drög að aðgerðaráætlun . 🗝 Stór hluti fanga hafa orðið fyrir áföllum , meirihluti glímir við vímuefnavanda og endurkomutíðni er alltof há . Raunveruleg betrun þarf að eiga sér stað í fangelsum landsins . Frelsissvipting er afar íþyngjandi aðgerð og henni fylgir mikil ábyrgð . Stjórnvöldum ber að standa undir þeirri ábyrgð . Aðgerðaráætlun til að efla heilbrigðisþjónustu og úrræði vegna vímuefnavanda innan fangelsanna er tilbúin og hér fer ég yfir hana í stuttu máli .